সরেজমিনে দেখা গেছে, বনানীর পূজা মণ্ডপ শুধু মণ্ডপই নয়, একটি অপূর্ব রাজপ্রাসাদ বলা যেতে পারে। কলতাকার দক্ষিণেশ্বর কালি মন্দিরের আদলে মর্ডান আর্ট ও ইউনিক ডিজাইনে তৈরি হয়েছে এই মণ্ডপটি। দেশের বিভিন্ন অঞ্চলের প্রায় ২০০ শিল্পী ও কারিগরেরা দিনের পর দিন পরিশ্রমের পর এই পূজা মণ্ডপটি গড়ে তুলেছেন। এতে তৈরি করা হয়েছে বাঁশ, হার্ডবোর্ড, কাঠ, গর্জন ফ্লাইবোড দিয়ে। মণ্ডপে লাল, সাদা, খয়েরি ও সোনালি রঙের কারুকাজ করা হয়েছে।